Kaišiadorių kultūros centro

2022 m.  kovo  mėnesio renginiai 
	Data
	Renginys
	Vieta
	Atsakingas asmuo
	Aprašymas

	1 d.
18.00 val.
	Filmas vaikams 

,,Anibo“
	Kaišiadorių kultūros centras
	Arnoldas Škimelis
	Žanras: Animacija, nuotykių, šeimos
Sukurta: Peru, Nyderlandai
Trukmė: 1h 24 min
Toli, toli, neįžengiamose Amazonės džiunglėse gyvena mergaitė vardu Ainbo. Žinoma, ne viena: jos gentis šiose vietose įsikūrusi nuo neatmenamos senovės. Ainbo ir jos gentainiai gyvena harmonijoje su aplinkiniu pasauliu, saugomi galingos ir paslaptingos dvasios-globėjos: milžiniškos vėžlės, vardu Motelo Mama. Tiesa, džiunglėse netrūksta ir pavojų, o ypač didelę grėsmę kelia blogio įsikūnijimas, dvasia Jakaruna. Tačiau kol Motelo Mama budi, tol Ainbo gentis yra saugi.

Tačiau vieną dieną į šį rojų žemėje įsiveržia svetimšaliai. Apsiginklavę galinga technika, jie, kažin ko ieškodami, ima rausti žemę, trikdyti džiunglių ramybę ir grasina sugriauti harmoniją, kurios dėka gyvuoja Ainbo gentainiai. Suprasdama, kad privalo kažko imtis, Ainbo kreipiasi pagalbos į Motelo Mamą. Tačiau geroji dvasia mergaitę patikina, kad išgelbėti savo namus gali tik ji pati.

Drąsuolė Ainbo, lydima dviejų savo dvasių globėjų – mielo šarvuočio Dilo ir stambaus tapyro Vakos – išsiruošia į nuotykių ir pavojų kupiną kelionę, kad surastų išeitį, kaip sustabdyti neprašytus įsibrovėlius, sužlugdyti piktosios Jakarunos planus ir išgelbėti savo namus bei mylimus žmones.

Nuotykių kupina, pasakiško grožio animacinė juosta visai šeimai „Ainbo“ kino teatruose nuo gruodžio 31 d.

Filmas dubliuotas lietuviškai, be subtitrų.
Bilieto kaina: 5 Eur.
Anonsas: https://www.youtube.com/watch?v=9Va4mn1f3wo

	4 d.

18.00 val.
	Dokumentinis filmas ,,Kernagis“
	Kaišiadorių kultūros centras
	Arnoldas Škimelis
	Žanras: Dokumentika
Sukurta: Lietuva
Režisierius: Andrius Lekavičius
Kino teatruose nuo: 2022-02-18
Trukmė: 1h 34 min
Cenzas: N-7. Jaunesniems būtina suaugusiojo palyda

Kino filmas „Kernagis“ – pirmasis dokumentinis pasakojimas apie maestro Vytautą Kernagį. Tai vieno garsiausių visų laikų Lietuvos artistų išpažintis. Tai visos jo kartos dienoraštis. Ir liudijimas, kad nepakeičiamų yra. Režisierius Andrius Lekavičius žiūrovus kviečia leistis į V. Kernagio pasaulį, kuris pirmą kartą atveriamas intymaus ir nematyto šeimos archyvo dėka.

Kalba: lietuvių, rusų, anglų
Subtitrai: lietuvių
Režisierius: Andrius Lekavičius
Prodiuseris: Andrius Lekavičius

Bilieto kaina: 6 Eur.
Anonsas: https://www.youtube.com/watch?v=UHqcDofvBUc

	Vasario 8 d. – kovo 8 d.
	Medžio drožinėjimo  ir dailės būrelių  narių darbų paroda ,,Žiema, žiema, bėk iš kiemo!“
	Kaišiadorių kultūros centras
	Vidmantas Kapačiūnas, 
Rita Galkuvienė
	Dailės būrelio narių darbai kviečia pasidžiaugti gamtos vaizdais, o jaunųjų drožėjų medinės Užgavėnių kaukės primena, kad tuoj kviesim pavasarį, o žiemą iš kiemo varysim.

	Vasario 24 d. –

 kovo 8 d.
	Lietuvos mokinių liaudies dailės konkurso „Sidabro vainikėlis“ rajoninio turo paroda
	Kaišiadorių kultūros centras
	Lina Urbanavičienė
	Lietuvos nacionalinio kultūros centro organizuojamo konkurso „Sidabro vainikėlis“  rajoninis turas-paroda Kaišiadorių kultūros centre. „Sidabro vainikėlio“ parodų ciklas sumanytas tam, kad talentingi vaikai ir jaunuoliai, besidomintys liaudies daile, galėtų visuomenei parodyti savo darbus. Jaunieji kūrėjai ne tik varžosi dėl geriausiųjų vardo, simbolinių „Sidabro vainikėlio“ prizų, bet ir yra skatinami tobulinti savo žinias, meninius gebėjimus, dailiųjų amatų įgūdžius.

	Vasario 15 d. – kovo 9 d.
	 Viktoro Žilinsko grafikos  darbų paroda ,,Dainų  skrynią atvėrus“ 
	Kaišiadorių kultūros centras
	Lina Urbanavičienė
	Tautodailininkas, literatas, pedagogas Viktoras Žilinskas tapo 2020 metų „Aukso vainiko“, aukščiausio tautodailės apdovanojimo, laureatu. Nors daugiau kaip tris dešimtmečius gyvenantis Kaune, bet niekad gimtojo Žiemgalos krašto nepamiršęs ir kartu su vietos tautodailininkais apžiūrose atstovaujantis būtent Joniškiui ir Šiaulių regionui, jis buvo įvertintas už lino raižinius, kuriuose persipina pagoniškojo ir krikščioniškojo pasaulių simboliai.

	Kovo 10 – 31 dienomis
	Integruoto projekto paroda ,,Paukščiai“


	Kaišiadorių kultūros centras
	Nijolė Kriugždaitė
	Lietuvių tautos kultūroje paukščiams skiriama daug dėmesio,  Vieversio diena - vasario 24 d., Kovarnių diena - kovo 4 d., Pempės diena- kovo 19 d., Gandrinės - kovo 25 d., Gegutės diena - gegužės 1 d. O kovo 10-oji - keturiasdešimties paukščių diena, kuri siejama su jų masiniu grįžimu iš žiemojimo vietų.

Kovo 10 - 31 dienomis pristatomas integruotas projektas ,,Paukščiai". Kaišiadorių kultūros centro II a. fojė eksponuojama gamtos fotografo Remigijaus Jūro darbų paroda ,,Lietuvos paukščiai",  I a. fojė Kaišiadorių šv. Faustinos mokyklos daugiafunkcio centro ugdytinių (mokytoja Asta Kaselienė) ir Kaišiadorių kultūros centro taikomosios dailės būrelio narių (vadovė Nijolė Kriugždaitė) darbų paroda ,,Paukščio simbolis kūryboje".

	11 d.

10.00 val.

17.00 val.
	Šv. Mišios. 

Lietuvos Nepriklausomybės atkūrimo dienos koncertas „Vienybė težydi“
	Kaišiadorių kultūros centras
	Aistė Gudeliauskaitė
	Mišiose giedos moterų choras „Nona“ (vad. Jurgita Jašauskienė)
Šventinis koncertas skirtas Lietuvos Nepriklausomybės atkūrimo dienai. 

Koncertuos: Rumšiškių kultūros centro mišrus vokalinis ansamblis „Žigla“ ir moterų vokalinis ansamblis „Vija“ (vad. Modesta Kalinauskienė), pianinas – Vaida Šimkutė, smuikas – Inga Bražionienė, saksofonas – Eugenijus Kumpis, Šokėjai – Aurimas Tiškevičius ir May Jean Teo.

Programoje skambės Lietuvos autorių kūriniai.

	15 d.

18.00 val.
	Vitalijos Katunskytės ir Aido Maniko koncertas

,,Dėkoju jums už meilę“
	Kaišiadorių kultūros centras
	Arnoldas Škimelis
	Su nauja programa – ,,Dėkojame jums už meilę”.

Šlagerių karalienė, charizmatiškoji estrados primadona Vitalija Katunskytė, koncerte klausytojams padovanos naują programą, ir gražiausias savo dainas. Vitalija, daug metų scenoje nepaliauja stebinti ir džiuginti  žiūrovų savo charizma, galingu balsu, jausmingomis širdį veriančiomis dainomis, ir puikiu humoro jausmu.

Publikai puikiai pažįstamas, nuoširdus atlikėjas  Aidas Manikas, koncerte atliks irgi  naujas dainas iš naujos programos.  Aido dainos tai širdies dainos, kurios paliečia paprasto klausytojo širdį. Todėl jos yra skiriamos visiems kurie geba, mylėti dainą, save ir kitus.

Bilietų kainos: 10 Eurų. Koncerto dieną: 12 Eurų.

	17 d.

18.00 val.
	Renginių ciklas „Pasidainavimai“: „Padainuosim mes suėję“
	Kaišiadorių kultūros centras
	Laima Morkūnienė
	Kaišiadorių kultūros centro vaikų ir jaunimo folkloro ansamblio „Žilvita“ nariai ir jų vadovė inicijuoja renginių ciklą „Pasidainavimai“. Visus norinčius pamatyti, norinčius pasiklausyti ar padainuoti kviečia į jaukų edukacinį vakarą, kur dingsta riba tarp žiūrovo ir atlikėjo. Pirmojo vakaro svečiai – Panevėžio miesto folkloro ansamblio „Raskila“ ir Panevėžio rajono Smilgių kultūros centro Perekšlių padalinio folkloro ansamblis „Ulyčia“ nariai.

	18 d.

18.00 val.
	Aktorių teatro spektaklis

,,Neplanuotas pasimatymas“
	Kaišiadorių kultūros centras
	Arnoldas Škimelis
	Komedija, pagal Carole Greep ir David Talbot pjesę ,,Meilleurs vœux” (,,Sveikinu ir linkiu”)

Režisierius – Ričardas Vitkaitis
Vertė ir adaptavo – Ramūnas Šimukauskas
Scenografija ir kostiumai – Eglė Krasnovė

Vaidina:
Kristina – Vitalija Mockevičiūtė
Darius - Andrius Bialobžeskis arba Ramūnas Šimukauskas
Policininkas – Donatas Šimukauskas arba Ramūnas Šimukauskas

N-16

Trukmė – 1 val. 20 min ( be pertraukos).

Įsivaizduokite, kad Jūs ruošiatės eiti į šventinį vakarėlį Naujųjų metų išvakarėse, o Jus įviliojo į neplanuotą pasimatymą. Spektaklio personažai, atrodytų, neturi nieko bendro. Jis - uždaras vienišius, Ji – trykštanti energija, besidžiaugianti gyvenimu moteris. Komedija įgauna pagreitį, kai šie du personažai susitinka švenčių išvakarėse viename bute. Ji planuoja eiti į naujametinį kaukių vakarėlį. Jis telefonu prašo trumpam užbėgti pas jį į namus, antraip grasina iššokti pro langą. Ji geraširdiškai bėga gelbėti nepažįstamojo, o Jis įvilioja ją į neplanuotą pasimatymą ir dar ketina atskleisti paslaptį, kuri apvers jos gyvenimą aukštyn kojomis.

Daugiau siužeto vingių neatskleisime, nors jų šioje komedijoje žiūrovams autoriai paruošė dar ne vieną. Aktoriai spektaklyje meistriškai atskleidžia ne tik komedijos spalvingumą, bet ir subtiliai perteikia žmogiškųjų santykių psichologinius niuansus. Kuomet spektaklyje personažų santykiai pasiekia emocinį piką, juos sutramdo atvykęs pareigūnas. Sėkmingam komedijos ritmui ir vaidybinių pustonių paieškai talentingai diriguoja režisierius Ričardas Vitkaitis.
Bilietų kaina: 16 eurų.

	22 d.

18.00 val.
	Filmas vaikams 

,,Užburta arka“
	Kaišiadorių kultūros centras
	Arnoldas Škimelis
	Žanras: Animacija, šeimos
Sukurta: JAV, Rusija, Vengrija
Kino teatruose nuo: 2022-01-14
Trukmė: 1h 22 min
Cenzas: Įvairaus amžiaus žiūrovams
Greitai kino teatruose bus rodomas naujausias, milžiniško populiarumo sulaukusios, animacijos „Žaislų istorija“ kūrėjų darbas – „Užburta arka“. Magiškų nuotykių kupina istorija nukels žiūrovus į prieš tūkstančius metų vandenyne nuskendusį miestą, kuriame vyksta neįtikėtini dalykai.

Jūra – pilna paslapčių! Čia tiek daug visko, kad net patys jūros gyventojai daug ko nėra atradę! Kas galėjo pagalvoti, kad kažkur, vidury vandenyno, stūkso seniai nuskendęs miestas. Ne tik žmonės jį pamiršo, bet ir patys jūrų gyventojai čia dar niekad nebuvo užklydę… Tačiau visada būna pirmas kartas! Delfinukas Delfis – kitoks, nei dauguma vandenyno gyventojų. Nepasotinamas smalsumas jį dažnai nuveda ten, kur niekas nedrįsta net nosies įkišti. Visai netyčia svajoklis Delfis, kartu su savo geriausiu draugu žuviuku Zebu, užklysta į dar neregėtą miestą! Jis toks didelis ir paslaptingas, jame nė vienos žuvelės, o vidury – ryškaus mėlynumo arka. Draugai netrunka išsiaiškinti, kad ši arka išpildo slapčiausius kiekvieno jūros gyventojo norus, tereikia juos sugalvoti ir įsibėgėjus nerti pro patį vidurį! Viskas būtų gerai, jeigu draugų pokalbio, apie stebuklingą radinį, nebūtų išgirdusios bjauriosios murenos! Šioms seniai pabodo taikus vandenyno gyvenimas. Už viską labiausiai jos trokšta užimti Žuvų miesto vado – aštuonkojo Oktavijaus vietą!

Ilgai nesvarsčiusios murenos atranda stebuklingą arką, o pro ją praplaukusios tampa gigantiškomis jūrų pabaisomis… Taikiame vandenyne įsivyrauja nemenkas chaosas! O kur dar pagrobta paties miesto mero gražuolė dukra delfinukė Maja! Delfis ir Zebas turi greit sugalvoti planą, kaip užkirsti kelią piktiems murenų kėslams užgrobti Žuvų miestą! Plėšriųjų žuvų armijai vis didėjant, Delfiui ir jo draugams lieka vis mažiau laiko…

Kvapą gniaužianti, įtraukianti ir labai stebuklinga istorija apie tikėjimą savimi, pačius ištikimiausius draugus, paslaptingą kelionę laiku ir atrastą tikrąją meilę jau greitai kino teatruose.

Filmas dubliuotas lietuviškai, be subtitrų.

Režisierius: Vasiliy Rovenskiy

Bilieto kaina: 5 Eur

	24 d.

18.00 val.
	Domino teatro spektaklis ,,Boeing  Boeing“
	Kaišiadorių kultūros centras
	Arnoldas Škimelis
	DOMINO teatras pristato SEXualiausią situacijų komediją, pastatytą pagal legendinę prancūzų pjesę „Boeing Boeing“, sulaukusią ne tik milžiniško populiarumo visame pasaulyje, bet patekusią ir į Gineso rekordų knygą.
Bernaras – jaunas, žavus amerikietis architektas, gyvenantis Paryžiuje. Kur kas labiau už architektūrą jis mėgsta… moteris! Taip! Dailias, seksualias, nenuspėjamas… O kuo jų daugiau, tuo gyvenimas tik įdomesnis! Trys jo sužadėtinės stiuardesės dirba skirtingose avialinijų kompanijose. Kaip patogu! Viskas, ko reikia, tai atidžiai suderinti tvarkaraščius, kad jos niekada viena kitos nesutiktų. Šiai žaviai idiliškai rutinai vadovauja ištikima tarnaitė Berta, o į svečius užsukusiam vaikystės draugui Roberui belieka tik pavydėti. Iki tol… kol koją pakiša didysis progresas: nauji  „Boeing“ lėktuvai tampa didesni, galingesni ir… greitesni! Nutinka tai, kas ir turėjo nutikti: Bernaro sužadėtinių tvarkaraščiai susipina…

Komedijos pabaiga nustebins visus. Ir, maža to… Žiūrovų laukia išties seksualus ir intriguojantis netikėtumas!
REŽISIERIUS

Dainius Kazlauskas

VAIDINA

Bernaras – Gytis Pintulis

Roberas – Valentinas Krulikovskis

Berta – Renata Kutinaitė

Marta – Justina Nemanytė

Meri – Agnė Levickaitė

Mišelė – Karina Stungytė
Bilieto kaina: 

	24 d.

17.00 val.
	Meninių ir praktinių odos gaminių edukacinis užsiėmimas
	Kaišiadorių kultūros centras
	Andromeda Ostašenkovienė
	Tema tikslinama

	25 d.

10.00 val.

18.00 val.

19.30 val.
	Tarptautinei teatro dienai skirtas renginys „Žaidžiantis miestas“

Kūrybinės dirbtuvės. Vedėjas režisierius J. Andriulevičius

Birštono kultūros centro teatro spektaklis „Pasimatymas sodo namelyje“. Režisierius Rimantas Jacunskas

Teatro dūzgės su grupe „3 apelsinai“


	Jaunimo centras „Mazgas“

Kaišiadorių kultūros centras

Kaišiadorių kultūros centras
	Jonas Andriulevičius


	Tarptautinė teatro diena Kaišiadoryse – teatrališkas šurmulys mieste visą dieną!



